2019. január 29.

Felsőpetény Község Önkormányzata

Sajtóközlemény

ÖNKORMÁNYZATI ÉPÜLETEK ENERGETIKAI KOSZERŰSÍTÉSE FELSŐPETÉNY KÖZSÉGBEN

**Felsőpetény Község Önkormányzata 74,73 Millió Forint európai uniós támogatásból valósította meg az Óvoda energetikai korszerűsítését.**

Felsőpetény Község Önkormányzata pályázatot adott be a Terület- és Településfejlesztési Operatív Program keretében „Önkormányzati épületek épületenergetikai fejlesztése” megnevezésű forrásra. 2017. május 1-jén történt támogatói döntés alapján a TOP-3.2.1-15-NG1-2016-00034 számú pályázat keretében valósult meg a tárgyi beruházás a Széchenyi2020 program keretén belül.

A fejlesztés eredményeként a Felsőpetény Község Önkormányzatának tulajdonában álló Munkácsy utca 7. szám alatt található Óvoda épületén az üvegházhatású gázok kibocsátásának mérsékléséhez, valamint a felhasznált energiahordozók mennyiségének csökkentéséhez közvetlenül hozzájáruló beavatkozások történtek meg. Az óvodai ellátás az önkormányzat kötelező feladata, az épület, amelyben a szolgáltatás működik, a felújítás előtt nem felelt meg a kor elvárásainak az energiafelhasználás területén. Az energiafelhasználás csökkentését célzó projekt keretében megvalósult hőszigetelési munkák nem csak a fűtési költséget csökkentik, hanem a benn tartózkodók hőérzet javulásához vezet. Az utólagos hőszigetelések hozzájárulnak az elvárt indikátorok teljesüléséhez. A felújított épület teljes külső homlokzatára-, a padlásfödémre és a pincefödémre utólagos hőszigetelés került. Az épületen így elhelyezett hőszigetelés, mintegy 436 m2.

A felújítás során az összes homlokzati nyílászáró – 17 darab - kicserélésre került korszerű, fokozott légzárású, 3 rétegű üvegezésű PVC nyílászárókra. A fűtési rendszer korszerűbb radiátorok és thermofejek által növelt hatékonysággal biztosítja a téli időszakban is a megfelelő hőmérsékletet, valamint ezt a célt szolgálja a beépített korszerű, 24 kW teljesítményű kondenzációs gázkazán.

Az épületet használók részére az energiatudatos életmód népszerűsítése érdekében szemléletformáló képzés került megtartásra.

A fejlesztés nem csak az energiafelhasználás csökkentéséhez járul hozzá, hanem a károsanyag kibocsátás mérséklésén keresztül a tisztább környezet megőrzését segíti elő, ezáltal a fenntartható fejlődéshez való hozzájárulás részét képezi, valamint a rendezett településkép kialakításához járul hozzá.

További információ:

Benyusovics Ervin polgármestertől kérhető